Канспект вучэбнага занятку па беларускай мове ў VІІІ класе

Казлова Т.У.

настаўнік беларускай мовы і літаратуры

**Тэма:** Зваротак. Неразвітыя і развітыя звароткі, іх выдзяленне ў вусным і пісьмовым маўленні.

**Мэта:** плануецца, што да канца ўрока вучні будуць ведаць: што такое зваротак, сэнсава-стылістычную ролю зваротка, спосабы выражэння і структуру;

будуць умець: вызначаць сказы са звароткамі, інтанаваць іх, ставіць знакі прыпынку ў сказах са звароткамі.

**Задачы:** садзейнічаць развіццю ўменняў выкарыстоўваць звароткі ў той ці іншай маўленчай сітуацыі; стварыць умовы для выхавання ў вучняў уважлівасці, ветлівасці, павагі.

**Формы навучання:** самастойная работа, работа ў парах, індывідуальная работа

**Тып урока:** урок тлумачэння новага матэрыялу.

**Абсталяванне:** Бадзевіч З.І., Саматыя І.М. Беларуская мова: вучэб. дапам. для 8 кл. устаноў агульнай сярэдняй адукацыі з беларускай і рускай мовамі навучання. – Мінск : НІА, 2020;

карткі з заданнямі;

камп’ютар: ЭСН “Сінтаксіс і пунктуацыя”

Афармленне дошкі:

*Беларусь, зямля нашых бацькоў і прадзедаў, хораша разлеглася ты на ўлонні старажытнай маці-планеты. І абрысы твае, можна сказаць, сімвалічныя і высакародныя. Яны нагадваюць на картах чалавечую далонь.*

*Паводле М.Гамолкі*

***Ход урока***

***I. Арганізацыйны момант.***

- Добры дзень, рабяты! Я вам жадаю сёння на ўроку атрымаць перамогу ў барацьбе за веды. Давайце папрацуем так, як кажуць: “Камар носа не падточыць”. А што ж абазначае гэты фразеалагізм? *(Зрабіць што-небудзь добра, старанна,каб ніхто не мог дачапіцца).*

***ІІ. Актуалізацыя апорных ведаў.***

- Назавіце, калі ласка, варыянты свайго ўласнага імя, якімі вас часцей называюць бацькі, сваякі, знаёмыя, сябры.

- А як, цікава, часцей за ўсё вы называеце адзін аднаго паміж сабой? *(Па імёнах, прозвішчах, мянушках…)*

Зваротак – самы яркі этыкетны знак. Бо слова “этыкет” у першапачатковым французскім значэнні абазначае “этыкетка”, “ярлык”. Называючы суразмоўцу, мы выбіраем яму найбольш прыдатны ярлык. А ў якасці ярлыка мы можам выкарыстоўваць розныя прыметы: пол, узрост, сваяцкія адносіны, нацыянальнасць, ступень знаёмства, прафесійную прыналежнасць, узровень адукаванасці, месца жыхарства і г.д.

***III. Псіхалагічная падрыхтоўка да вывучэння новай тэмы.***

- Тэма нашага сённяшняга ўрока “Зваротак”. *Запіс тэмы ў сшыткі.*

*Прыём “Аўтар”* .

- Калі б вы былі аўтарам падручніка, як бы вы растлумачылі вучням неабходнасць вывучэння гэтай тэмы?

- Тэма гэтая вам не новая, і я думаю, што вы самі вызначыце задачы сённяшняга ўрока. Для таго, каб вам было лягчэй гэта зрабіць, перад вамі ляжыць план вывучэння тэмы.

План.

1. Азначэнне паняцця зваротак.

2. Сэнсава-стылістычная роля звароткаў.

3. Спосабы выражэння зваротка.

4. Структурныя асаблівасці зваротка.

5. Знакі прыпынку ў сказах са звароткам.

6. Месца зваротка ў сказе.

7. Інтанацыйнае афармленне сказаў са звароткам.

***Прыѐм “Тэлеграма”.*** На дошцы запісана слова, на кожную літару якога патрэбна сфармуляваць задачы.

ЗНІЧКА *(падаючая зорка)*

З – знаходзіць звароткі ў сказах;

Н – навучыцца вызначаць спосабы выражэння зваротка, ставіць знакі прыпынку ў сказах са звароткам;

І – інтанацыйна афармляць сказы са звароткамі;

Ч – часцей выкарыстоўваць у маўленні формы ветлівага звароту, у тым ліку зваротак;

К – калектыўна спаборнічаць;

А – актыўна працаваць на ўроку.

***ІV. Тлумачэнне новага матэрыялу.***

***1. Метад “Назіранне над моўным матэрыялам”.*** *Праца з тэкстам.*

- На дошцы запісаны тэкст.

Беларусь, зямля нашых бацькоў і прадзедаў, хораша разлеглася ты на ўлонні старажытнай маці-планеты. І абрысы твае, можна сказаць, сімвалічныя і высакародныя. Яны нагадваюць на картах чалавечую далонь.

*Паводле М.Гамолкі*

- Працаваць будзем па плане, які вы маеце перад сабой.

1) Што называецца звароткам? Дайце азначэнне.

(*Зваротак – гэта слова або спалучэнне слоў, якое называе таго, да каго звяртаюцца з мовай).*

2) Ці ёсць зваротак у нашым тэксце? *(Ёсць.Беларусь)*

3) А чым з’яўляюцца словы “зямля нашых бацькоў і прадзедаў”? *(Адасоблены прыдатак)*

***2. Метад “Назіранне над фактамі мовы”.***

Аналіз сказаў са звароткамі:

1) Я забыццю вас, продкі, не аддам. *(Зваротак стаіць у сярэдзіне сказа, неразвіты, выражаны назоўнікам)*

2) Толькі на цябе надзея, край родны мой. *(Зваротак стаіць у канцы сказа, развіты)*

3) Радзіма мая дарагая, ты ў шчасці жаданым жыві! *(Зваротак стаіць у пачатку сказа, развіты)*

4) Беларусь, мая Радзіма, любы сэрцу твой прастор. *(Беларусь – неразвіты зваротак, мая радзіма – развіты прыдатак)*

5) Расціце, малыя, радзіму любіце, сардэчна шануйце руплівых бацькоў. *(Зваротак выражаны прыметнікам, ужытым у значэнні назоўніка)*

6) Не плач, забытая, прыеду на пасёлак пазней, як зацвітуць сады. *(Зваротак выражаны дзеепрыметнікам, ужытым у значэнні назоўніка)*

7) Гуслям, княжа, не пішуць законаў!*(Зваротак выражаны клічнай формай назоўніка)*

8) Эй, ты, чаму не едзеш? *(Зваротак выражаны займеннікам)*

9) Мова, пявучая родная мова, ты ўладарка нявызнаных скарбаў. *(Неразвіты і развіты зваротак аднародныя)*

10) Ты красуй, наш сад, ты красуй і шумі, зялёны! *(Развіты зваротак раздзяляецца на часткі членамі сказа, пагэтаму кожная частка выдзяляецца коскамі)*

11) Эх, жыццё людское! Няма табе, няма спакою. *(Перад звароткам стаіць выклічнік, коска ставіцца)*

12) Ой ты, маё сонца, як жа свеціш ясна! *(Перад звароткам стаіць выклічнік і займеннік, коскай выдзяляецца толькі зваротак)*

13) Дарагія дзеці! Любіце кнігу, яна навучыць вас разумець жыццё, яна дасць вам розум і сілу. *(Зваротак суправаджаецца ўзмоцненай інтанацыяй, пагэтаму пасля яго ставіцца клічнік)*

- У якіх стылях маўлення часцей за ўсё ўжываюцца звароткі? *(У гутарковым, мастацкім, публіцыстычным)*

***ЗАПОМНІЦЕ!***

Зваротак не з’яўляецца членам сказа.

***Фізкультхвілінка***

Успамінаем геаграфію, рукамі малюем абрысы Беларусі.

Сэрцам нашай краіны з’яўляецца Мінск *(рукі на сэрца).*

На поўначы размяшчаецца Віцебск *(цягнемся да яго).*

На поўдні – Брэст і Гомель *(нахіляемся ўніз).*

На захадзе - Гродна *(нахіляемся ў адзін бок).*

На ўсходзе – Магілёў *(нахіляемся ў другі бок).*

Мы, беларусы, гасцінны і шчыры народ. Сябруем на поўначы з Літвой і Латвіяй *(памахаем ім рукамі),*

на поўдні – з Украінай *(нізкі паклон нашым сябрам),*

на захадзе павітаем жыхароў Польшчы *(паціснем руку суседу злева),*

на ўсходзе размяшчаецца наша сястра – Расія *(паціснем руку суседу справа)*і апладысментамі павітаем саміх сябе – жыхароў аг.Цырын.

***V. Замацаванне ведаў.***

1. Работа з падручнікам. Спісванне сказаў, каменціраванне пастаноўкі знакаў прыпынку пры зваротку.

***Пр. 298***

2. Праца на камп’ютары *(па чарзе).*  (*ЭСН “Сінтаксіс і пунктуацыя”. Сінтаксіс - просты сказ - знаходжанне сказаў са звароткамі)*

3. Чытанне лінгвістычнага матэрыялу (с.130 вуч.дапаможніка)

4. Заданне творчага характару.

***Пр. 302***

5. Складанне сказаў, каб прапанаваныя словы ў адным сказе былі дзейнікам, а ў другім - звароткам.

***Сябры, зямля мая, настаўнік, школа, мама.***

6. Праца на камп’ютары. *(ЭСН “Сінтаксіс і пунктуацыя”. Пунктуацыя – правіла пастаноўкі знакаў прыпынку пры зваротку)*

***VI. Падвядзенне вынікаў урока.***

*Прыём “Кубік Блума”*

1.Назаві: Што такое зваротак?

2. Чаму: Чаму зваротак з’яўляецца яркім этыкетным знакам?

3. Растлумач: Як ты думаеш, зваротак – гэта слова ці спалучэнне слоў, якія абазначаюць толькі асобу, да якой звяртаемся?

4. Прапануй: Дзе ў жыцці можа спатрэбіцца веданне правіл пастаноўкі знакаў прыпынку пры зваротку?

5. Прыдумай: Прыдумай форму ветлівага звароту да настаўніка.

6. Падзяліся: Што ты адчуваеш, калі чуеш ветлівую форму звароту да цябе? (Напрыклад: Дачушка, каб толькі ты ведала, як мне прыемна, калі пра цябе настаўнік гаворыць добрыя словы.)

***VII. Рэфлексія.***

***-*** Ці стаў наш урок яшчэ адной прыступкай у спасціжэнні ведаў, самаразвіцці?

*Прыём “Незакончаны сказ*”.

- Працаваць на ўроку мне было…

- Я добра засвоіў…

- Мне неабходна яшчэ…

- Наш урок завяршаецца, і я хачу сказаць…

- Я атрымаў ад гэтага ўрока…

***VIII. Выстаўленне і каменціраванне адзнак.***

***ІХ. Дамашняе заданне і інструктаж па яго выкананні.***

Параграф 37, пр.3о6 (спісаць, расставіць знакі прыпынку, зрабіць сінтаксічны разбор сказаў)

- Як будзеце падкрэсліваць зваротак?

**Аналіз сказаў са звароткамі:**

1) Я забыццю вас, продкі, не аддам.

2) Толькі на цябе надзея, край родны мой.

3) Радзіма мая дарагая, ты ў шчасці жаданым жыві

4) Беларусь, мая Радзіма, любы сэрцу твой прастор.

5) Расціце, малыя, радзіму любіце, сардэчна шануйце руплівых бацькоў.

6) Не плач, забытая, прыеду на пасёлак пазней, як зацвітуць сады.

7) Гуслям, княжа, не пішуць законаў!

8) Эй, ты, чаму не едзеш?

9) Мова, пявучая родная мова, ты ўладарка нявызнаных скарбаў.

10) Ты красуй, наш сад, ты красуй і шумі, зялёны!

11) Эх, жыццё людское! Няма табе, няма спакою.

12) Ой ты, маё сонца, як жа свеціш ясна!

13) Дарагія дзеці! Любіце кнігу, яна навучыць вас разумець жыццё, яна дасць вам розум і сілу.

**Аналіз сказаў са звароткамі:**

1) Я забыццю вас, продкі, не аддам.

2) Толькі на цябе надзея, край родны мой.

3) Радзіма мая дарагая, ты ў шчасці жаданым жыві

4) Беларусь, мая Радзіма, любы сэрцу твой прастор.

5) Расціце, малыя, радзіму любіце, сардэчна шануйце руплівых бацькоў.

6) Не плач, забытая, прыеду на пасёлак пазней, як зацвітуць сады.

7) Гуслям, княжа, не пішуць законаў!

8) Эй, ты, чаму не едзеш?

9) Мова, пявучая родная мова, ты ўладарка нявызнаных скарбаў.

10) Ты красуй, наш сад, ты красуй і шумі, зялёны!

11) Эх, жыццё людское! Няма табе, няма спакою.

12) Ой ты, маё сонца, як жа свеціш ясна!

13) Дарагія дзеці! Любіце кнігу, яна навучыць вас разумець жыццё, яна дасць вам розум і сілу.

*План вывучэння тэмы.*

1. Азначэнне паняцця зваротак.

2. Сэнсава-стылістычная роля звароткаў.

3. Спосабы выражэння зваротка.

4. Структурныя асаблівасці зваротка.

5. Знакі прыпынку ў сказах са звароткам.

6. Месца зваротка ў сказе.

7. Інтанацыйнае афармленне сказаў са звароткам.

*План вывучэння тэмы.*

1. Азначэнне паняцця зваротак.

2. Сэнсава-стылістычная роля звароткаў.

3. Спосабы выражэння зваротка.

4. Структурныя асаблівасці зваротка.

5. Знакі прыпынку ў сказах са звароткам.

6. Месца зваротка ў сказе.

7. Інтанацыйнае афармленне сказаў са звароткам.

***Тэст “Знакі прыпынку пры зваротку”***

Варыянт 1.

Адзначце сказы, у якіх развіты зваротак раскрываецца іншымі членамі сказа.

1. Слаўся, радасць хлебнага дня, спорся ў дзежцы рашчынай.

2. А калі ж, калі ты, Занямонне, радасцю ўквеціш берагі?

3. Спі, сыночак, спі, саколік, ды расці!

4. Расступіся, далеч, расступіся, цёмная…

***Тэст “Знакі прыпынку пры зваротку”***

Варыянт 2.

Адзначце сказы, у якіх развіты зваротак раскрываецца іншымі членамі сказа.

1. Эх, лета-лецейка любае, ты адцвітаеш, залатое!..

2. Пачакай жа, вецярок нязнаны, не дзьмухні, нязваны вецярок…

3. Дзень добры, Масква, як вясна, маладая!

4. Даруй за слова грубае, прабач за крыўды круг, адзіная і любая, мой свет, мой мудры друг.

***Тэст “Знакі прыпынку пры зваротку”***

Варыянт 1.

Адзначце сказы, у якіх развіты зваротак раскрываецца іншымі членамі сказа.

1. Слаўся, радасць хлебнага дня, спорся ў дзежцы рашчынай.

2. А калі ж, калі ты, Занямонне, радасцю ўквеціш берагі?

3. Спі, сыночак, спі, саколік, ды расці!

4. Расступіся, далеч, расступіся, цёмная…

***Тэст “Знакі прыпынку пры зваротку”***

Варыянт 2.

Адзначце сказы, у якіх развіты зваротак раскрываецца іншымі членамі сказа.

1. Эх, лета-лецейка любае, ты адцвітаеш, залатое!..

2. Пачакай жа, вецярок нязнаны, не дзьмухні, нязваны вецярок…

3. Дзень добры, Масква, як вясна, маладая!

4. Даруй за слова грубае, прабач за крыўды круг, адзіная і любая, мой свет, мой мудры друг.